Kunningarskriv viðv. setursskúlanum 23.09 - 25.09.2026

Góðu næmingar og foreldur í 9. flokki
Í døgunum 23. til 25. sept. fara vit á setursskúla í skótadeplinum við Løkin í Runavík. Vit møta í skúlanum mikumorgunin kl 8.30 og fara úr Runavík aftur fríggjadagin kl 10.30.
Skúlin rindar fyri ferðing og gisting. Tær 200 kr tit hava goldið, eru fyri mat o.a. 
Í Runavík eru góðar umstøður at vera úti, so tí er umráðandi, at øll hava hóskandi klæðir og skógvar við. Ætlanin er eisini at fara at svimja, so tí er neyðugt at hava svimjiklæðir við.
Havið nokk av skiftiklæðum við; minnist til rein klæðir og deodorant 
Í húsinum er ein madrassa til hvønn næming.
Annað at taka við:  
· Ein matpakka sum verður etin, tá ið vit koma til Runavíkar
· Seingjarklæði, dýnu ella soviposa 
· Handklæði
· Borðspøl o.a.
· Lummapening
· Tit verða biðin um ikki at keypa orkudrykkir.

Mint verður annars á, at vanligir reglar eru galdandi. Vit fara at avmarka brúkið av telefonum og tílíkum.
Um nakar er, ið tekur heilivág ella er viðkvæmur yvir onkrum, muga tit boða lærarunum frá.
Eru spurningar ella eitthvørt, ið tit annars vilja boða okkum frá, eru tit vælkomin at senda okkum boð.

Við setursskúlakvøðu
Toymið í 9. flokki


